 

Republica Moldova după 1989

 

Scurt istoric:

 

· 1989, 27 august: Mare Adunare Naţională la Chişinău, organizată de Frontul Popular. 

· 31 august: Sub presiunea demonstraţiilor de stradă, autorităţile de la Chişinău hotărăsc adoptarea limbii române ca limbă de stat în Republica Moldova şi trecerea la alfabetul latin. 

· Noiembrie: Sub presiunea mişcărilor conduse de Frontul Popular, Liderul CC al PCUS din RSS Moldovenească, Ştefan Grosu, demisionează din funcţie. 

· 1990, 25 februarie: Primele alegeri parlamentare din RSS Moldovenească; sunt câştigate de Frontul Popular. 

· 1990, 23 iunie: Parlamentul de la Chişinău adoptă Declaraţia de suveranitate a RSS Moldova. Mircea Snegur este ales preşedinte al republicii. 

· 1990, 20 august: La Comrat (în SE republicii), Congresul deputaţilor gagăuzi (organism nelegitim) proclamă constituirea Republicii Găgăuze. 

· 1990, 3 septembrie: La Tiraspol, Congresul extraordinar al Deputaţilor Poporului proclamă în mod ilegal RSS Moldovenească Nistreană, cuprinzând teritoriile din stânga Nistrului, dar şi oraşul Tighina, vechi oraş românesc situat pe malul drept al râului. 

· 1991, 23 mai: Adoptarea noii denumiri a statului - Republica Moldova 

· 1991, 27 august: proclamarea independenţei de stat a Republicii Moldova.

În aceeaşi zi, România a recunoscut independenţa noului stat.

· 8 decembrie: Alegeri prezidenţiale. Mircea Snegur devine primul preşedinte ales al republicii. 

· 21 decembrie: La Alma-Ata, Republica Moldova semnează actul de constituire a CSI. 

· 1992, martie: Proclamarea stării excepţionale pe înteg teritoriul Moldovei, în urma actelor de violenţă comise în raionul Dubăsari de separatiştii transnistreni. 

· 6-7 aprilie: Reuniţi la Chişinău, miniştrii de externe ai Republicii Moldova, Ucrainei, Rusiei şi României au adoptat o declaraţie comună, care decretează încetare focului în Republica Moldova. 

· 19 mai: Armata a 14-a rusă îşi manifestă sprijinul deschis faţă de forţele separatiste din Transnistria. 

· 21 iulie: Convenţia privind reglementarea paşnică a conflictului din Transnistria este semnată la Moscova de preşedinţii Moldovei, Mircea Snegur şi Rusiei, Boris Elţin. Cei doi lideri decid, de asemenea, crearea unei comisii unificate de control şi trimiterea de trupe de interpunere în zonă. 

· 19 august: Decretul preşedintelui Republicii Moldova privind anularea stării excepţionale în republică. 

· 16 septembrie: Anularea stării excepţionale în raioanele din stânga Nistrului. 

· 1993, 29 ianuarie: Republica Moldova semnează documentul de aderare la “Carta de la Paris”, adoptată în noiembrie 1990. 

· 1994, 27 februarie: Alegeri legislative câştigate de Partidul Democrat Agrar din Moldova (PDAM) şi de alianţa constituită din Partidul Socialist şi Mişcarea “Unitatea- Edinstovo”. 

· 16 martie: la Bruxelles, Republica Moldova a semnat documentul cadru de participare la programul NATO al Parteneriatului pentru Pace. 

· 8 aprilie: Parlamentul de la Chişinău a ratificat Tratatul de aderare a Republicii Moldova la CSI şi la Uniunea Economică. 

· 15 aprilie: Preşedintele Mircea Snegur a semnat actul de aderare a Republicii Moldova la Statutul CSI. Documentul prevede neparticiparea Republicii la deciziile privind securitatea colectivă şi cooperarea militară în cadrul CSI.

Republica Moldova are reprezentanţă permanentă la ONU.

· Iunie: Printr-o lege adoptată de Parlamentul de la Chişinău, atestarea limbii de stat este amânată pentru 1997. 

· 21 iulie: Parlamentul legiferează “limba moldovenească” limbă de stat în Republica Moldova. 

· 29 iulie: Parlamentul adoptă nouă Constitutie a Republicii moldova. 

· 27 august: Intră în vigoare noua Constituţie a Moldovei independente. 

· Intră în vigoare noua Constituţie a Moldovei independente 

· Decembrie: Parlamentul de la Chişinău a adoptat legea privind acordarea unui statut de largă autonomie regiunilor din sudul Republicii Moldova 

· 1995, martie-aprilie: La Chişinău au loc demonstraţii pentru revizuirea Constituţiei, principalul punct controversat al legii fundamentale fiind cel referitor la limba de stat; demonstranţii solicitau formularea în Constituţie a denumirii corecte a limbii naţionale – limba română. 

· 10 iulie: Republica Moldova a devenit membră a Consiliului Europei. Este primul stat din CSI membru al acestui organism, în care fusese admisă din 1993 cu statutul de invitat special. 

· 16 iulie: Preşedintele Mircea Snegur păraseşte Partidul Democrat Agrar (de guvernământ) şi pune bazele Partidului Renaşterii şi Concilierii. 

· 24 decembrie: Populaţia Transnistriei aprobă, prin referendum, o Constituţie proprie a autoproclamatei republici. 

· 1996, 12 ianuarie: Autorităţile de la Tiraspol instituie prin decret starea excepţională în Transnistria. 

· 1996, 17 noiembrie/1 decembrie: Alegeri prezidenţiale în Republica Moldova, câştigate de fostul preşedinte al Parlamentului, Petru Lucinschi. În al doilea tur de scrutin, acesta l-a învins pe candidatul Partidului Renaşterii şi Concilierii, fostul preşedinte Mircea Snegur. 

· 3 decembrie: Parlamentul de la Chişinău a aprobat demisia guvernului Sangheli (în funcţie din 1994), dar acesta a fost însărcinat să administreze ţara cel puţin până în 15 ianuarie 1997, data investiturii oficiale a noului preşedinte. 

· 22 decembrie: Alegeri prezidenţiale în Trransnistria, declarate ilegale de Chişinău; au fost câştigate conform previziunii, de “preşedintele’ republicii separatiste Igor Smirnov. 

· 1997, 15 ianuarie: Noul preşedinte al Republicii Moldova, Petru Lucinschi, îşi preia oficial atribuţiile. 

· 24 ianuarie: Investirea noului guvern al Republicii Moldova, condus de Ion Ciubuc.

 

 

 

 

 

 

 

 

 

 

 

 

 

 

 

Relaşii bilaterale România - Republica Moldova

 

Relaţii diplomatice

 

La 27 august 1991, România a fost primul stat care a recunoscut independenţa Republicii Moldova. În aceeaşi zi a fost anunţată stabilirea de relaţii diplomatice la nivel de ambasadă. 

Ambasade la Bucureşti şi Chişinău.

 

Vizite în România

 

· 11 februarie1991: Preşedintele RSS Moldoveneşti, Mircea Snegur, efectuează prima sa vizită oficială în România în această calitate. 

· 19 iunie 1991: În drum spre Geneva, preşedintele Mircea Snegur face o escală la Bucureşti. 

· 3 februarie 1992: Preşedintele Republicii Moldova, Mircea Snegur, efectuează o escală la Bucureşti, la întoarcerea dintr-o vizită oficială din SUA. 

· 21 martie 1992: Vizita oficială în România a preşedintelui Republicii Moldova, Mircea Snegur. Este prima vizită oficială de la proclamarea independenţei Moldovei. 

· 12 aprilie 1992: Preşedintele Mircea Snegur participă la Suceava, la manifestările prilejuite de aniversarea a 535 de ani de la urcarea pe tronul Moldovei a lui Ştefan cel Mare. Cu această ocazie preşedintele Moldovei se întâlneşte cu preşedintele României, Ion Iliescu. 

· 28 august 1992: Întâlnire la Huşi între preşedintele Republicii Moldova, Mircea Snegur şi preşedintele Românei, Ion Iliescu. 

· 17 iunie 1993: Preşedintele Mircea Snegur efectuează o vizită oficială, de o zi, la Bucureşti. 

· 29 iulie 1995: Preşedintele Republicii Moldova, Mircea Snegur, participă, la Bucureşti la reuniunea la nivel înalt a Cooperării Economice a Mării Negre. 

· 10 ianuarie 1996: Aflat în concediu în România, preşedintele Mircea Snegur are o întâlnire neoficială cu preşedintele României, Ion Iliescu. 

· 25 aprilie 1996: Preşedintele Mircea Snegur vine în România în fruntea delegaţiei Republicii Moldova participante la Forumul Oamenilor de Afaceri al Cooperării economice la Marea Neagră, desfăşurat la Bucureşti. 

· 30 decembrie 1996: Preşedintele ales al Republicii Moldova, Petru Lucinschi, efectuează o vizită neoficială în România. Are convorbiri cu preşedintele României, Emil Constantinescu.

Vizite în Republica Moldova

· 18-19 mai 1992: Preşedintele României Ion Iliescu, efectuează prima sa vizită oficială în Republica Moldova, la invitaţia omologului său Mircea Snegur. 

· 5-6 iulie 1996: Vizita oficială a preşedintelui României, Ion Iliescu în Republica Moldova

 

Întâlnire Între preŞedinşii de stat

Emil Constantinescu - Petru Lucinschi februarie 1998

 

Preşedinţii României şi Republicii Moldova au avut ca obiect principal al discuţiilor raporturile prezentate de Comitetele Interministeriale, de la Bucureşti şi Chişinău, în vederea impulsionării legăturilor economice. Andrei Pleşu, ministrul român de externe şi Ion Guţu vicepremierul Republicii Moldova, în calitate de presedinţi ai comitetelor, au discutat, în prealabil, la Chişinău o serie de aspecte privind activitatea acestora. De menţionat, că cele două structuri constituie o particularitate în relaţiile bilaterale dintre cele două ţări, fără a presupune însă o acţiune comună, ci doar o coordonare în sensul aprofundării raporturilor pe toate planurile.

Delegaţiile oficiale română şi moldovenească au avut, în prezenţa celor doi şefi de stat, o serie de convorbiri desfăşurate la bordul navei “Mureşul” şi au participat ulterior la reuniunea “Cooperarea româno-moldovenească în Euro-regiunea Dunării de Jos”, la sediul Prefecturii Galaţi.

Preşedintele României, Emil Constantinescu, a evidenţiat, într-o declaraţie făcută presei, principalele aspecte care au făcut obiectul discuţiilor, axate exclusiv pe probleme economice, construcţia Euro-regiunii Dunărea de jos şi a unui nucleu Iaşi –Ungheni, pentru Euro-regiunea Prutul Superior.

Preşedintele Constantinescu a declarat:

“Există multe lucruri care ne apropie într-un mod cu totul special. Avem prea multe interese comune pentru a nu încerca să valorificăm, în cel mai înalt grad, potenţialul de care dispunem. S-a afirmat încă o dată voinţa comună şi capacitatea de a da contururile unei relaţii parteneriale extrem de puternice”.

· S-a reuşit o evaluare foarte serioasă a relaţiilor din ultimul timp şi s-a confirmat ideea esenţială care, din primul moment, încă de la prima întâlnire, a fost aşezată la baza relaţiilor dintre România şi Moldova, respectiv un spirit pragmatic, concret, centrat pe relaţii economice, ce vor constitui ulterior baza construcţiei unui spatiu integrat cultural în domeniul educaţiei şi al cooperării pe toate planurile. 

· S-au pus în mişcare o serie întreagă de proiecte şi programe precise, ce abordează problemele energetice, probleme legate de controlul frontierelor, pentru a dobândi eficienţă în eforturile comune de combatere a corupţiei şi crimei organizate, cum s-a angajat la întâlnirea Trilaterală de la Ismail. În scurt timp se vor deschide la Chişinău filiale ale BCR şi BANKOOP, ceea dce va simplifica relaţiile economice şi da un nou impuls cooperării bilaterale pe toate planurile. 

· În ceea ce priveşte zonele libere s-a convenit a fi create la Iaşi-Ungheni şi Galaţi - Giurgiuleşti – Reni şi s-a încercat demararea unor proiecte concrete, care se vor prezenta şi prietenilor din Ucraina, pentru a se uni eforturile în cadrul Trilateralei iniţiate împreună.

Petru Lucinschi preşedintele Republicii Moldova a expus, la rândul său subiectele de interes abordate în cadrul convorbirilor. 

· Domnia sa a arătat că “aproape nu există domenii de activitate în care între cele două state să nu aibă loc o relaţie de cooperare”. 

· Preşedintele Republicii Moldova s-a referit şi la faptul că reprezentanţii băncilor au hotărât să înlăture inconvenientul relaţiei pe zona schimbului valutar dintre România şi Republica Moldova, care, în acest moment, se desfăşoară într-un singur sens, leul moldovenesc neavând rată de schimb pe piaţa valutară românească. 

· S-a subliniat şi importanţa unor proiecte care să permită schimbul energetic, cel de gaze naturale, inclusiv sub aspectul finanţării externe, lansându-se o ofertă către investitorii străini în vederea definitivării proiectului şi a lucrării în sine la conducta de gaz Drochia – Bălţi – Iaşi. 

· Îmbunătăţirea sistemului de control vamal, în sensul încheierii unor acorduri speciale, a aplicării şi în Republica Moldova a sistemelor din ţara noastră, pentru a se realiza o acţiune eficientă de luptă împotriva corupţiei.

Se va crea o grupă de lucru, susţinută de ambele ţări, idee, a spus Petru Lucinschi, agreată şi de preşedintele Ucrainei, Leonid Kucima, care va întocmi proiecte care să conducă la realizarea aspectelor ce ţin de crearea celor două euro-regiuni.

S-a mai convenit de asemenea având în vedere reforma economică în curs de desfăşurare în ambele state, realizarea de contacte care să permită participarea cu capital, în procesele de privatizare, pe bază de reciprocitate.

Petru Lucinschi a arătat interesul manifestat de ţara sa privind finalizarea lucrărilor centralei atomoelectrice de la Cernavodă, participarea, concret, cu capital financiar, dar a menţionat că, în acest moment, având în vedere plafoanele impuse Republicii Moldova la credite, de către FMI şi Banca Mondială, accesul devine deocamdată imposibil în condiţiile unor investiţii de asemenea anvergură.

În cadrul convorbirilor, cei doi preşedinţi au abordat şi probleme legate de Tratatul de bază dintre România şi Republica Moldova. În cursul ultimei întâlniri a celor şase şefi de stat, se preconizase ca, la începutul acestui an, să fie prezentat un bilanţ, întocmit de miniştrii de externe, care să evidenţieze stadiul negocierilor, precum şi alte aspecte ce ţin de definitivarea documentului respectiv. 

Aspectele asupra cărora nu s-a convenit încă nu înseamnă neapărat, o stare de tensiune din acest punct de vedere, ci doar faptul că nu s-a reuşit parcurgerea integrală a textului, au declarat surse diplomatice.

Preşedintele Republicii Moldova, Petru Lucinschi, şi-a exprimat însă, într-o declaraţie făcută la Galaţi, regretul că Moscova amână ratificarea Tratatului de bază dintre România, Republica Moldova şi Rusia.

“Vă spun sincer că nu mai acord acum o importanţă aşa de mare acestui aspect. Dacă se va dori ratificarea documentului, este foarte bine. Dacă nu, noi va trebui să ne gândim ce vom face cu acest tratat, care a fost semnat încă din 1990, când era Uniunea Sovietică şi evident cu totul alte condiţii. Sigur că se doreşte ratificarea lui, iar apoi să procedăm la formularea unui nou tratat. 

Am avut discuţii cu preşedintele Boris Elţin pe această temă şi am convenit că se impune un nou document. Conform procedurilor diplomatice, trebuie ratificat înainte cel vechi şi abia după aceea convenirea asupra unui nou tratat. Ne vom gândi. Nu trebuie să facem o tragedie din acest lucru”, a mai declarat Petru Lucinschi.

În legătură cu situaţia lui Ilie Ilaşcu, Petru Lucinschi a afirmat că s-au făcut paşi importanţi. Deşi, a spus şeful statului moldovenesc, “liderii transnistreni leagă această problemă de soluţionarea politică a aspectelor teritoriale”, s-au creat premisele în rezolvarea situaţiei. Lucinschi a menţionat că, în urma discuţiilor avute cu Administraţia transnistreană”, a primit asigurări că familia lui Ilaşcu va putea veni în vizită fără probleme” şi că “va exista o atitudine normală faţă de acesta”.

 

Tratatul cu Republica Moldova este aproape gata

Textul Tratatului politic de bază dintre România şi Republica Moldova a fost elaborat în proporţie de 90%, au declarat surse diplomatice de la Chişinău.

Părţile au convenit ca în document să nu se facă referire la Pactul Ribbentrop – Molotov şi să nu fie inclusă nici sintagma “cele două state româneşti”, asupra cărora insista partea română la începutul consultărilor, au precizat surse citate. Tratatul face referire la tradiţiile de limbă şi istorie, comune, dintre Republica Moldova şi România stipulând printre priorităţi, integrarea economică şi crearea spaţiului cultural şi spiritual comun dintre cele două state.

Partea română a insistat ca în document să fie inclus şi un paragraf prin care România declară că susţine integritatea teritorială a Republicii Moldova şi soluţionarea pe cale paşnică a diferendului transnistrean.

Următoarea rundă de negocieri este preconizată să se desfăşoare la Bucureşti în perioada aprilie-mai, după desfăşurarea, în luna martie, a alegerilor parlamentare din Republica Moldova. 

Şeful grupului de experţi din partea României este ambasadorul Pavel Platona, director al Direcţiei Relaţii cu Republica Moldova din MAE, iar şeful grupului de experţi din partea Republicii Moldova este Eugen Carp, şeful Direcţiei generale de drept internaţional şi tratate din MAE.

Prima rundă de negocieri s-a desfăşurat în decembrie 1997, la Bucureşti. Consultările asupra Tratatului de bază dinte România şi Republica Moldova au început în 1992, însă până în decembrie 1997, părţile nu au elaborat propunerile de texte.

Observatorii politici consideră că guvernul de la Chişinău nu acceptă introducerea în tratat a unui paragraf care să condamne consecinţele morale ale Pactului Ribbentrop- Molotov deoarece, în acest caz, Republica Moldova ar condamna însăşi stabilitatea sa. Părţile urmează să convină asupra denumirii limbii în care este elaborat documentul, precum şi asupra denumirii tratatului. 

 

 

 

 

 

Bilanşul economic al guvernării PDAM

 

 


La debutul campaniei electorale, premierul Ion Ciubuc a anunţat că după 7 ani de declin neîntrerupt, economia Republicii Moldova a înregistrat în 1997 o creştere cu 1 procent a Produsului Intern Brut. Această creştere va trebui raportată, însă, la un nivel al PIB care se situează încă sub 40% din cel al anului 1989.

· Evaluările Băncii Europene pentru Reconstrucţie şi Dezvoltare fixează rata anuală a scăderii PIB la - 8% în 1996, 2,4 în 1995 şi - 30% în 1994. Produsul intern pe locuitor a scăzut de la 2.130 $/1994 la 2.069/1995 şi 1.900 în 1996 şi 1997. 

· Ponderea industriei în crearea produsului intern s-a redus de la 31% în 1994 la 25% în 1996, în vreme ce ponderea agriculturii a crescut de la 27% în 1994 la 30% în 1996. 

· Deficitul comerţului exterior a crescut an de an, de la 98 mil. $/1994 la 146 mil. $/1995, 277 mil. $/1996 şi 343 mil. $/1997. La un volum anual al exporturilor de circa 900 mil. $, datoria externă cumulată a Republicii Moldova este de 1,33 miliarde $, din care 650 mil. $ numai către puternicul concern rusesc GAZPROM, furnizorul de gaze naturale. 

· Acordul de împrumut cu FMI, în valoare de 185 mil. $, aprobat în luna mai 1996 a fost suspendat la sfârşitul anului trecut, după acordarea a trei tranşe. Una din cauze o reprezintă creşterea deficitului bugetar în 1997 până la cota îngrijorătoare de 8% din PIB. 

· Privatizarea sectorului de stat a înregistrat un ritm lent în 1997 respectiv doar 41 de unităţi economice din cele 200 selectate de guvern la începutul anului. Privatizarea de masă, prin cupoane, a fost realizată în 1994 şi s-a adresat unui număr de 3,5 milioane de persoane. În 1996, ponderea sectorului privat în economia ţării era de aproximativ 40%. Majoritatea întreprinderilor private (45,4%) sunt din sfera comerţului şi a serviciilor, 17,3% întreprinderi industriale, 12,6% întrerprinderi din sectorul transporturi-telecomunicaţii, 11,9% întreprinderi agricole. Programul de privatizare pentru 1997-1998 prevedea extinderea sectorului privat în sectoare strategice ale economiei naţionale, cum sunt transporturile şi sectorul energetic. 

· În ceea ce priveşte înregistrarea unor noi societăţi cu capital privat, anul 1996 a marcat o creştere numerică spectaculoasă: cu 150% mai multe decât în 1995. Cu precizarea că 90% din agenţii economici nou înregistraţi erau întreprinzători individuali, din care 80% erau ferme agricole. Numai la 1% din societăţile nou înfiinţate există o cotă de participare a capitalului străin.

 

 

 

 

 

 

 

 

 

 

 

 

 

 

 

 

 

 

 

 

 

 

Scena politică

Parlamentul are 101 locuri alese într-un sistem proporţional cu un prag de intrare de 4%.


Cele mai importante partide şi blocuri electorale sunt:

 

1. Partidul Democrat Agrar din Moldova (PDAM). Lider - Dumitru Moţpan, stânga. 

Agrarienii au dominat actualul parlament după alegerile parlamentare anterioare din februarie 1994 când au obţinut 56 de mandate din 104, deci majoritatea absolută. Pe parcurs agrarienii au pierdut aproape jumătate dintre deputaţi, care au migrat spre alte partide, unii spre dreapta, participând la formarea Partidului Renaşterii şi Reconcilierii fondat de Snegur, alţii s-au deplasat spre stânga la socialişti şi comunişti. 

Colaborarea lor cu Snegur şi apoi cu Lucinski a fost dificilă şi se consideră că agrarienii majoritari în parlament au blocat în mare parte reforma. În Moldova a început împropietărirea ţăranilor, ceea ce afectează parţial poziţia politică a agrarienilor. 

În prezent, PDAM nu mai are forţa necesară pentru a câştiga alegerile, dar pot conta pe participarea unor coaliţii post electorale, în principal cu partidele de orientare de stânga. La ultimul sondaj CURS din 20 februarie au fost creditaţi cu 14% dintre opţiunile de vot.

 


2. Convenţia Democrată din Moldova (CDM). Lideri: Mircea Snegur şi Iurie Roşca. 

Partide componente: 

· Partidul Renaşterii şi Concilierii (PRCM), lider - Mircea Snegur, platformă de centru-stânga. 

· Frontul Popular Creştin-Democrat (FPCD), lider - Iurie Roşca, dreapta. 

· Liga Democrat-Creştină a Femeilor din Moldova, centru. 

· Partidul Ecologist, lider Ion Dediu, centru-stânga. 

· Partidul Naţional şărănesc – Convenţia Democrată, lider - Ilie Untilă, dreapta. 

· Partidul şărănesc Democrat Creştin, lider - Vladimir Reus, dreapta. 

Principalele partide care formează Convenţia – FPCD şi PRCM au istorii diferite şi s-au întâlnit pe o platformă de centru venind dinspre dreapta (FPCD) şi respectiv stânga (PRCM). Actualul FCPD este principalul moştenitor al Frontului Popular din Moldova născut pe când în fosta URSS bătea un vânt de libertate socială şi naţională, pe vremea perestoikăi şi glasnostiului. 

Frontul a condus Moldova împreună cu agrarienii în ultima perioadă sovietică, au trecut apoi în opoziţie, delimitându-se de agrarieni, au suferit două schisme importante – una în 1992 când la Congresul al II-lea al FPM (rebotezat Frontul Popular Creştin –Democrat) s-a pus pe tapet teza reunificarii cu România şi numeroşi membri au părăsit formaţiunea şi în 1993 când s-a produs demisia “grupului celor 4” (Moşanu, Hadârca, Matei, Nedelciuc) din fruntea parlamentului şi când grupurile aflate în contradicţie pe tema demisiei s-au confruntat şi în privinţa subiectului mai vechi, cel unionist.

Mircea Snegur -a încercat mereu să se plaseze favorabil. Snegur, iniţial reprezentant al agrarienilor (fost preşedinte de colhoz) a ajuns preşedinte al Sovietului Suprem şi apoi al Republicii Moldova, cu sprijinul frontiştilor, care au obţinut în schimb posturi importante ca cele de prim ministru (Mircea Druc) şi preşedinte al Parlamentului (Alexandru Moşanu). 

Oscilând între platforma unionistă şi cea de independenţă atât faţă de Rusia, cât şi faţă de România, Snegur s-a certat până la urmă cu agrarienii, formând un partid propriu (PRCM) şi a aderat apoi, la 19 iunie 1997, la Convenţia Democratică, unde se reîntâlneşte cu cei care l-au spijinit odată pentru a ajunge preşedinte. Deşi FPDC are ca obiectiv strategic unirea cu România, din motive electorale (platforma unionistă are puţini adepţi în rândul populaţiei), Snegur a negat de curând, într-un interviu, existenţa unui asemenea obiectiv, orientând campania electorală spre probleme economice. 

Astfel, Convenţia ataca actualul guvern, fidel preşedintelui, care s-a împotmolit în implementarea reformei, blocată de războiul politic dintre adepţii preşedintelui Lucinski şi parlamentul dominat de deputaţii de stânga. Convenţia a emis un apel în care atrage atenţia asupra “pericolului instaurării unui regim comunist în ţară”. 

CDM consideră că “alegerile vor decide între alunecarea spre abisul comunist şi marşul spre Europa şi reconstrucţia ţării pe baze ferme de încredere şi justiţie”. Convenţia a sugerat abţinerea de la atacuri între diversele forţe de dreapta care pot contribui la victoria stângii, considerănd că nu există a treia forţă în Moldova. Totuşi, Convenţia a lăsat o portiţă deschisă pentru o viitoare posibilă înţelegere cu partidele proprezidenţiale. 

Lucinski, în ultimul discurs, a cerut populaţiei să voteze cu partide care să coopereze cu preşedintele, excluzând dintre acestea Convenţia democratică pe care o consideră în stare “să rupă ţara în bucăţi de dragul schimbării preşedintelui”. Convenţia poate câştiga circa o cincime din voturi.

 

1. Blocul pentru o Moldovă democratică şi prosperă Lideri: Dumitru Diacov, Vladimir Solonari, Serghei Scripnic şi Eduard Daniliuc. Orientare social-democrată. 

Partide componente: 

· Mişcarea pentru o Moldovă democratică şi prosperă, lider - Serghei Scripnic. 

· Mişcarea social-politică “Forţa Nouă", lider - Eduard Daniliuc. Este un bloc proprezidenţial. 

Lucinski care formal nu sprijină nici un partid s-a implicat totuşi în campanie cerând alegătorilor să voteze partide care vor fi cooperante cu preşedintele. Lucinski a declarat că doreşte ca în parlament să pătrundă forţe care să-l sprijine pe actualul prim ministru Ion Ciubuc. Blocul pentru o Moldovă democratică şi prosperă era creditat de ultimul sondaj CURS cu 9% şi ar putea să fie un arbitru al alianţelor post electorale deoarece ar putea să guverneze atât cu forţele de stânga, cât şi cu Convenţia Democrată. Sunt acreditaţi cu 10-14% din intenţiile de vot, un ultim sondaj indică 14-15%.

 


4. Partidul Comuniştilor din Moldova. Lider - Vladimir Voronin, stânga. 

Partidul este în ascensiune fiind creditat după ultimul sondaj cu 21% din intenţiile de vot. Deşi printre aderenţi se află comunişti ortodocşi, componenta social democrată este suficient de puternică, în special la vârful partidului. Astfel, comuniştii pledează pentru o economie de piaţă, protejarea şi încurajarea întreprinzătorilor. 

Pe de o parte. Voronin cere “trecerea fermă spre o economie de piaţă plurivalentă”, dar vrea şi “restabilirea treptată a relaţiilor socialiste de producţie”. Acest discurs dublu are darul de a-i aduce mai mulţi votanţi. Partidul comuniştilor pledează pentru “integrarea de facto şi deplină a republicii cu ţările CSI în uniunea politică şi economică” şi “acordarea neîntârziată a unui statut de drept regiunii transnistrene”. Voronin se arată îngrijorat de apropierea Moldovei de NATO, dar acest lucru nu inseamnă renunţarea la Parteneriatul pentru pace. Inspirându-se de la colegii lor din Rusia, comuniştii din Moldova vorbesc despre “respectul faţă de ortodoxie”. 

De altfel, analogia cu comuniştii ruşi este semnificativă, mai ales în ceea ce priveşte predilecţia de a se asocia cu social democraţii şi de fi dispuşi chiar să colaboreze cu forţe aflate la putere. Ei par să fie, mai degrabă, cel puţin la vârf, urmaşii lui Gorbaciov decât ai lui Brejnev. Sunt în ascensiune şi vor atrage voturi de la Mişcarea “Edinstvo”, de la Partidul Socialist şi de la agrarieni. Se bazează în special pe votul etnicilor ruşi şi ucrainieni cărora le transmite mesajul “să oprim românizarea ţării”, dar au aderenţi suficienţi şi în rândul populaţiei majoritare moldoveneşti. Lucinski se poate baza pe colaborarea cu comuniştii în viitorul legislativ.

Comuniştii pot câştiga cam 20% din locuri.

 


5. Partidul Socialiştilor din Moldova. Lider - Eduard Smirnov, stânga.

 


6. Partidul Forţelor Democratice (PFD). Lider - Valeriu Matei, centru-dreapta, liberal-democrat. 

S-a desprins în 1993 din FPCD, când aripa Moşanu a înfiinţat un nou partid care s-a numit, iniţial, Congresul Intelectualităţii, devenit astăzi Partidul Forţelor Democratice (PFD). Pe listele partidului se afla şi Ilie Ilaşcu. De asemenea alte personalităţi cunoscute se află în fruntea listei PFD ca: Moşanu, Nedelciuc şi Dabija. Partidul lui Valeriu Matei îşi dispută acelaşi electorat cu Convenţia Democrată. Deşi are în frunte unionişti convinşi, prudenţa îi reţine în a se exprima explicit în programul electoral ideea unionistă. Acesta cuprinde printre altele:

· Asigurarea independenţei Republicii Moldova pe calea consolidării relaţiilor bilaterale cu alte state, a extinderii cooperării şi a integrării ireversibile în Uniunea Europeană, a aderării la NATO.; 

· Impulsionarea raporturilor cu Romănia prin semnarea unui tratat de fraternitate şi cooperare, de natură să asigure aprofundarea integrării economice benefice celor două state româneşti, consolidarea spaţiului spiritual şi cultural comun.

În campania electorală PFD atacă pe comunişi, pe rusofonii de la “Edinstvo” şi chiar pe Convenţia Democrată, dar este reţinut în ceea ce priveşte pe Lucinski şi partidele care îl susţin pe preşedinte.

PFD este acreditat cu 8-10% din intenţiile de vot, iar în ultimele sondaje 14-15%

 


7. Blocul electoral, Unitatea Socialistă Lideri: Valeriu Senic, Victor Morev, Piotr Şornikov şi Florin Hristev. 

Partide componente: 

· Partidul Socialist, lider - Valeriu Senic şi Victor Morev. 

· Mişcarea Unitate-Edinstvo, lider - Piotr Şornikov. 

· Uniunea Comuniştilor din Moldova, lider - Florin Hristev. Orientare-stânga. 

 


8. Blocul electroal Alianţa Forţelor Democratice. Lideri: Simion Certan, Mircea Rusu, Andrei Iurie Apostol. Orientare de dreapta, liberal-democrată. 

Partide componente: 

· Partidul Naţional şărănesc din Moldova, lider - Simion Certan. 

· Partidul Liberal din Moldova, lider - Mircea Rusu, 

· Partidul Naţional Liberal, lider - Andrei Iurie Apostol

 


9. Blocul social-democrat "Speranţa". Lideri: Anatol şăranu, Eugen Sobor, Aurel Cepoi, Gheorghe Mazilu, V. Cechin, Vladimir Florea şi Ludmila Scalnâi. Orientare social- democrată. 

 

Partide componente: 

· Partidul Social Democrat Unit (PSDU), lideri - A. şăranu, A. Cepoi, V. Cechin, E. Sobor, Gh. Mazilu. 

· Mişcarea profesioniştilor "Speranţa-Nadejda", lider - Vladimir Florea. 

· Asociaţia Femeilor din Moldova, lider - Ludmila Scalnâi. 

Este un bloc proprezidenţial.

 


10. Blocul electoral Uniunea Dreptăţii. Lider - Maricica Leviţchi. Orientare social-democrată. 

Partide componente: 

· Partidul Dreptăţii Social-Economice, lider - M. Liviţchi. 

· Partidul Social-Democrat din Moldova, lider - Oazu Nantoi. 

· Organizaţia Tineretului Radical din Moldova, lider - Mihai şăruş.

 

PREDICşII PRE ELECTORALE

 

Situaţia economică proastă şi dezamăgirea privind tranziţia vor înclina probabil balanţa spre partidele de orientare de stânga şi centru stânga.

Populaţia de etnie rusă si ucraineană, care reprezintă circa o treime din votanţi, este dispusă să voteze partidele de stânga şi anume, cu precădere Mişcarea “Edinstvo” aflată cu alte partide în Blocul Unitatea Socialistă. O parte din voturile ruşilor vor merge către comunişti şi diverse partide social democrate. 

În ceea ce priveste votul moldovenilor acesta se va împărţi între Convenţia Democrată, Partidul Forţelor Democratice, Mişcarea pentru o Moldovă Democratică şi Prosperă apropiată lui Lucinski şi Partidul Comunist. Agrarienii, deşi în pierdere de viteză şi erodaţi de prezenţa la putere, pot conta încă pe voturi venind din mediul rural unde locuieşte 80% din populaţie. 

Posibile alianţe pentru formarea guvernului după alegeri, în ordinea şanselor sunt:

1. Blocul pentru o Moldovă democrată şi prosperă + Partidul Comunist + alte forţe de stânga şi centru stânga care vor pătrunde în parlament (pragul este de 4%), între care cele mai probabile sunt Blocul Unitatea Socialistă şi Partidul Democrat Agrar.

2. Blocul pentru o Moldovă democrată şi prosperă + Partidul Forţelor democratice + alte partide care acceptă să participe la guvernare;

3. Convenţia Democrată + Partidul Forţelor Democratice+ alte partide mai mici

 

Lucinski, cu partidele satelit de orientare social democrată, aflate la centrul spectrului politic din Moldova, pare situat într-o poziţie avantajoasă, fiind şanse mari ca noua alianţă care va reprezenta puterea să se formeze în jurul Blocului pentru o Moldovă democrată şi prosperă.

Lucinski va încerca, ca şi până acum, să dezvolte o politică de echilibru între orientarea prooccidentală şi cea prorusească, dupa modelul Kucima din Ucraina. Moldova se va orienta lent, dar sigur spre Occident, fără ca această politică occidentală să treacă neapărat prin România şi va păstra legături economice cu CSI şi în special Rusia. 

Totuşi, tendinţa este de creştere a autonomiei faţă de Rusia şi nu întâmplător Moldova este prezentă într-o nouă alianţă, recent creată în spaţiul CSI, numită generic GUAM, şi care mai cuprinde Azerbaijanul, Ucraina şi Gruzia, pe care observatorii politici o consideră o încercare de a realiza o alternativă care să iasă de sub dominaţia Moscovei. Acest fel de colaborări sunt zona CSI. 

Cu 5 zile înainte de alegerile legislative de duminică un sondaj al Institutului de Marketing şi Sondaje din Bucureşti releva că 21%b din cei chestionaţi vor vota cu Partidul Comuniştilor, 19% cu Convenţia Democrată a fostului preşedinte Snegur, iar 16% cu Partidul Forţelor Democrate condus de Valeriu Matei. 

Mişcarea de Centru pentru o Moldovă Democrată susţinută de Petru Lucinschi, se bucură de 19% din totalul opţiunilor.

În ceea ce priveşte personalităţile cele mai agreate de moldoveni, pe primul loc se află actualul şef al statului Petru Lucinschi, urmat de Mircea Snegur, Valeriu Matei şi de liderul comuniştilor, Vladimir Voronin. 

Partidul Comuniştilor reînfiinţat în 1994, intră pentru prima dată în arena alegerilor legislative din Republica Moldova cu un program inspirat din platforma internaţionalistă a fostului partid sovietic şi bazându-se pe nostalgia electoratului pentru defuncta URSS.

 

SONDAJE DE OPINIE

 

În luna februarie, Serviciul de analiză şi informaţie “Opinia” din Chisinău a dat publicitătii următorul sondaj realizat în Moldova:

· 63% cred că desfiinţarea URSS a fost un lucru negativ pentru Moldova; 

· 37% cred că independenţa a adus mai mult rău decât bine 

· 18,8% cred că desfiinţarea URSS a făcut mai mult bine decât rău 

· 59,7% cred că este bine să existe libertatea presei si a discursului 

· 55,6% libertatea de a emigra 

· 71,6 sunt pentru păstrarea şi amplificarea legăturilor cu CSI 

· 65,7% sunt de acord cu apropierea Moldovei de ţările occidentale şi dezvoltarea cooperării economice cu ele 

· 44,4% sunt pentru proprietatea privată şi stimularea libertăţii întreprinzătorilor 

· 44,1% agreează tranziţia spre economia de piaţă 

· 49,3% sunt pentru democraţie 

· 21% doresc sistem pluripartid.

Printre schimbările negative care s-au petrecut în Moldova sunt menţionate:

· 50% au indicat sistemul multipartid 

· 32,5% democraţia 

· 29,6% proprietatea privată si libera iniţiativă 

· 25,7% libertatea de emigrare 

· 23% tranziţia la economia de piaţă

Potrivit unui sondaj realizat de Centrul de Sociologie Urbană şi Regională CURS, în colaborare cu Fundaţia Socio-Moldova, 51% din populaţia Republicii Moldova se pronunţă pentru relaţii mai strânse cu Comunitatea Statelor Independente(CSI), iar 34% susţin că pentru un viitor mai bun Republica Moldova trebuie să aibă relaţii mai strânse cu NATO.

Tot 34% dintre cei chestionaţi s-au pronunţat pentru colaborare economică cu Rusia, iar 8% cu România, în timp ce 54% pledează pentru relaţii strânse cu ambele ţări.

Din acelaşi sondaj a reieşit că 38% din populaţie are încredere în şeful statului, 30% în armată, 17% în justiţie, 20% în politie, 64% în Biserică.

Sondajul a fost realizat în cadrul Programului Barometru de Opinie, lansat de Fundaţia Soros, Moldova, pe un eşantion format din 1117 persoane din 9 zone geografice, grupate după criteriul etniei şi al provinciilor istorice, mediul rezidenţilor şi mărimea localităţii.

